**ДОКЛАД ЗА ИЗВЪРШЕНА ПРОВЕРКА НА**

 **„Рефан България“ ООД – с. Труд**

 На основание Заповеди №РД-30/06.02.2019г. и №РД-46/22.02.2019г. на Директора на РИОСВ – Пловдив, на 14.03.2019г. беше извършена проверка на „Фабрика за парфюмерия и козметика“, с. Труд, община Марица, област Пловдив, ул. „Карловско шосе“ № 52, собственост на „Рефан България“ ООД. Комплексната проверка от експерти на РИОСВ-Пловдив е по /фактор отпадъци и компонент води/, съгласно утвърден от Министъра на околната среда и водите „План за контролната дейност на РИОСВ-Пловдив за 2019г.”

1. **Цел на проверката**

 Основната цел на проверката е установяване на нивото и степента на съответствие на обекта с изискванията, заложени в Закона за опазване на околната среда, Закон за управление на отпадъците и Закон за водите.

Обект на проверката находящ се в с. Труд, ул. „Карловско шосе“ №52, община Марица, област Пловдив, е фабрика за парфюмерия и козметика.

 Експерти на РИОСВ-Пловдив, извършиха проверка на следните инсталации и дейности:

1. Локална пречиствателна станция
2. Производствен цех
3. Складова база за суровини
4. Площадка за съхранение на формираните от дейността на фирмата отпадъци

1. **Констатации от проверката по фактори и компоненти**

**Фактор „Отпадъци”**

 При направения оглед на място, а именно: с. Труд , община Марица, област Пловдив, ул. „Карловско шосе” №52, се констатира , че дружеството „Рефан България“ ООД формира от дейността си отпадъци, за което се представиха утвърдени от Директора на РИОСВ-Пловдив работни листове от 11.10.2010г. и от 25.10.2018г.

 В момента на проверката се представиха отчетни книги изготвени, съгласно Приложение №1 от Наредба №1/2014г. за реда и образците, по които се предоставя информация за дейностите по отпадъците, както и реда за водене на публични регистри /ДВ,бр.51 от 2014г./, като същите са заверени от Директора на РИОСВ-Пловдив и се водят редовно.

 За предаване на формираните от дейността на фирмата отпадъци, се представиха договори а именно: с „Папир БГ“ ООД, „Мит и Ко“ ЕООД и „Евасто“ ООД.

 Дружеството представи удостоверителен документ /разписка/, от която е видно, че годишния отчет изготвен за отпадъците, за 2019г. е изпратен до ИАОС, на 08.03.2019г.

 На територията на обекта са създадени необходимите условия за събиране на отпадъците, съгласно Закона за управление на отпадъците /ЗУО/(ДВ. бр.53 от 13 юли 2012г., изм. и доп. ДВ. бр.1 от 3 януари 2019г.) и подзаконовата нормативна уредба. Опасните отпадъци се съхраняват в помещение с необходимите съдове,надписани с табели, съгласно Наредба№2/2014г. за класификация на отпадъците, като същото е с бетониран под и охраняемо.

 „Рефан България“ ООД има сключен договор №3185 за поемане на задълженията по оползотворяване на отпадъците от опаковки с „Булекопак“ АД от 28.12.2016г., както и удостоверение №3185, издадено от организацията в уверение, че фирмата участва в колективна система, по чл.14, ал.2, т.2 от ЗУО, като настоящото удостоверение важи от 01.01.2018г. до 31.12.2022г.

 Представиха се месечни справки декларациии изготвени, съгласно Приложение №15 от Наредба за определяне на реда и размера за заплащане на продуктова такса /Обн. ДВ. бр.[30](https://web6.ciela.net/Document?documentId=2136794291&dbId=0&edition=0) от 15 Април 2016г., изм. и доп. ДВ. бр.60 от 20 Юли 2018г./, за период от 01.02.2018г. до 28.02.2019г., фактури и платежни документи удостоверяващи заплатеното лицензионно възнаграждение към организацията, за гореописаният период.

**Компонент „ Води “**

 Дружеството притежава РЗ № 337446 от 2009г., последно продължено с реш. №РР 1072 от 2010г., издадени от БДИБР-Пловдив. Съгласно издаденото РЗ дружеството изпълнява заложените условия:

 Провежда собствен мониторинг на пречистени отпадъчни води, предава резултатите с протоколи в РИОСВ-Пловдив в срок, заплаща такса за заустено водно количество.

 В изпълнение на чл.48, ал.1, т.12 от Закон за водите е представен доклад за изпълнение на условията в РЗ.

 ЛПСОВ е с прекъснат режим на работа и в момента на настоящата проверка се установи, че няма заустване на пречистени отпадъчни води в точката за мониторинг, поради което не бе възможно взимане на проба за анализ.

 **ΙΙΙ. Съответствие, последващ контрол**

 Не са констатирани несъответствия на обекта с изискванията на екологичното законодателство.